উন্নয়নৰ কথা নাই, নিৰ্বাচনী সভাত এতিয়া চলিছে নেতাৰ নৃত্য, গীত আৰু মাজে মাজে অসংযত কথা-বতৰা। ইজনে আনজনক সমালোচনা কৰিবলৈ গৈ আখ্যা দিছে বান্দৰ, কুকুৰ, মেকুৰী, চোৰ আদি নামেৰে। হাগ্ৰামা মহিলাৰী আৰু হিমন্ত বিশ্ব শৰ্মাৰ কথাটো ক'বই নালাগে।
প্ৰতিখন নিৰ্বাচনী সভাতে মন্ত্ৰী হিমন্ত বিশ্ব শৰ্মাৰ নৃত্য উপভোগ কৰিছে ভোটাৰ ৰাইজে। মন্ত্ৰী হিমন্ত বিশ্ব শৰ্মা আৰু প্ৰমোদ বড়োৰ পিছত এইবাৰ দেখা গ'ল কংগ্ৰেছী বিধায়ক ৰূপজ্যোতি কুৰ্মীৰ নিৰ্বাচনী নৃত্য।
ইপিনে মঞ্চত নাচি বাগি সাধাৰণ ৰাইজৰ মন জয় কৰিবলৈ চেষ্টা কৰে ৰূপজ্যোতি কুৰ্মীয়ে । কুৰ্মীৰ নৃত্যৰ তালে তালে নৃত্যত ব্যস্ত হয় কংগ্ৰেছৰ আন নেতা আৰু সাধাৰণ ভোটাৰো।সভাখনত বিধায়ক ৰূপজ্যোতিৰ লগতে উপস্থিত থাকে বিৰোধী দলপতি দেৱব্ৰত শইকীয়া, বিধায়ক য়াজেদ আলী চৌধুৰী, অপূৰ্ব ভট্টাচাৰ্যকে আদি কৰি বহু কেইজন কংগ্ৰেছৰ নেতাই।
